Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkezturiko galdera, Landa Garapenerako 2014‑2020 Programaren baitan mahastizaintza- eta ardogintza-sektoreari lagun­tzeko ezarritako neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, galdera hau aurkezten du, Landa Garapeneko eta Ingurumeneko kontseilariak idatziz erantzun dezan.

Nafarroako Gobernuak 2020ko uztailean argitaratu zuen Landa Garapenerako 2014‑2020 Programa, zeinaren esparruan 4,3 milioi euroko laguntzak baitzeuden mahastizaintza- eta ardogintza-sektorearentzat, merkatua arautzeko neurrietara bideratuta zeudenak. Zergatik ez dira oraindik ordaindu ez laguntza horiek ez jatorri-
deiturak sustatzeko nahiz zirkuitu laburreko operadoreendako laguntza zuzenak?

Noiz ordainduko dira?

Iruñean, 2021eko uztailaren 19an

Foru parlamentaria: Miguel Bujanda Cirauqui